1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66
Chapter 60
Beudôh kheueh dan beujeuet kheueh keu trang, he Yerusalem, sabab trang keuseulamatan gata ka teuka; Allah geupeu peungeuh gata deungon keumuliaan Gobnyan.
2 Bumoe habéh teutôb deungon seupôt, bansa-bansa pi ka habéh keunong seupôt buta; teuma trang TUHAN geudong ateueh gata, cahya keuteuka Gobnyan ka jeuet keunyata di ateueh gata.
3 Bansa-bansa nyang laén laju jijak meuron-ron ubak trang gata, raja-raja teutarek lé cahya nyang teubiet keu gata.
4 Ngieng kheueh peue nyang ka teujadi ban seukeulileng gata; rakyat meuhimpon keujijakwoe ubak gata. Aneuëk-aneuëk gata nyang agam teuka di jiôh, aneuëk-aneuëk gata nyang inong teutiengkue.
5 Ban tangieng nyan gata hireuen dan ruman gata meucahya; gata teuharu dan rayeuk that até. Hareuta bansa-bansa laju jiba ubak gata, keukayaan di meurandeh laôt teuka meulimpah ubak gata.
6 Nanggroe gata habéh jihudôm lé unta nyan le, awaknyan teuka di Midian dan Efa. Di Syeba le jiba lé ureuëng méuh ngon keumeunyan, sira jipujoe buet TUHAN.
7 Kaméng bubiri Kedar jiba keu gata bubiri agam nibak Nebayot kateukeubah keu iébadat gata. Keureubeuen nyan keubit that galak até TUHAN Gobnyan jipeuramé Baét Gobnyan nyang peunoh keuagongan.
8 Peu kheueh nyan nyang meulayang lagée awan lagée cicém mirah pati nyang teungoh po jiwoe bak cintra?
9 Nyan kheueh kapai-kapai nyang teuka meusaôh meuasoe umat Po teu Allah teupeuwoe di nanggroe jiôh. Pirak dan méuh na jiba sajan keu teupujoe TUHAN Allah gata; keu Po teu Allah Israel Nyang Mahasuci, nyang peujeuet umat Gobnyan teuhoreumati.
10 TUHAN meufeureuman ubak Yerusalem, "Ureuëng aséng jipeudong lom bintéh beuton gata, dan bubena raja jipeutimang gata. Yoh masa ilée Ulôn huköm gata bak watée Ulôn teungoh teuka beungéh, teuma watée nyoe Ulôn ka teuka gaséh sayang.
11 Uroe malam babah pintoe geureubang gata teutab teuhah, mangat hareuta keukayaan bansa-bansa laén jijak intat ubak gata, meunan cit deungon raja-raja awaknyan sibagoe tawanan.
12 Bansa dan keurajeuen nanggroe nyang hanajitem tundok ubak gata, bansa dan keurajeuen nanggroe nyan binasa dan gadôh sapan sapa.
13 Keubanggaan uteuen Libanon jiangkot ubak gata kayée bak beurangan, bak ceumara dan bak aron keuteupeudong Baét Lôn meutamah seumarak, dan teupeulagak teumpat meugiloe Lôn.
14 Aneuëk-aneuëk miet nyang tindéeh gata jijak sujut, nyang ka lheueh jihina gata jitundok, gata teuboh nan 'Banda TUHAN', 'Sion, Banda Allah Kudus Israel'.
15 Gata hana jitinggai dan jibanci, dan hana jipeubiyeu seungue ngon seungab. Gata Ulôn peujeuet keubanggaan nyang abadi, teumpat meugeumbira siumu masa.
16 Gata jipeulara lé bansa-bansa dan lé raja-raja, lagée sidroe ma geupeulara aneuëk gobnyan. Dan barô kheueh gata teupeue bahwa Ulôn nyoe na kheueh TUHAN, Peuseulamat gata, dan bahwa Po teu Allah Israel nyang teuga nyang peuleueh gata.
17 Ulôn ba méuh sibagoe geunantoe peurunggu, dan pirak sibagoe geunantoe beuso. Ulôn jok peurunggu sibagoe geunantoe kayée, dan beuso sibagoe geunantoe batée. Nanggroe gata Lôn peujeuet aman dan teuntram, dan jipeurintah deungon cara ade.
18 Hana le haba keuhai keukeurasan di nanggroe gata, keuhai nyang hanco dan nyang reuloh di wilayah gata. Lagée bintéh beuton nyang kukôh Ulôn lindong gata, dan gata tapujoe Ulôn sibagoe nyang peuseulamat gata.
19 Gata hana peureulée jipeutrang lé mata uroe óh watée uroe, dan hana peureulée jipeutrang lé buleuen óh watée malam. Sabab Ulôn TUHAN nyang peu peungeuh abadi keu gata, Ulôn peutrang gata deungon keuagongan Lôn.
20 Keu gata na mata uroe nyang hántom ji lôb, dan buleuen nyang hántom ubit. Sabab Ulôn TUHAN nyang peutrang gata siumu masa masa meuseudeh gata teuma habéh.
21 Peunduduek gata jijak buet deungon beutôi, awaknyan meuteumé nanggroe keu siumu masa. Awaknyan lagée kayée teugasi nyang Lôn pula keudroe, keu Ulôn jiteupeue keuagongan Lôn.
22 Meunan cit lé keuluwarga nyang ubit ngon hina teuma jeuet keu bansa nyang raya dan teuga. Ulôn TUHAN bagaih meutindak, bak saát nyang teupat."
Wordproject® is a registered name of the International Biblical Association, a non-profit organization registered in Macau, China.